Odense Adresse-Contoirs Efterretninger, 1834-07-08
Af Kancelliets afgivne Svar til vedkommende Embedsmænd kan i Henseende til Valgene endnu bemærkes: 1) at alle til Valgret eller Valgbarhed qvalificerede Eiendomme bør opføres paa de Fortegnelser, Byeskriveren har at forfatte, om endog flere saadanne Eiendomme ere i samme Mands Eie. 2) Ligesaa bør enhver til Valgret eller Valgbarhed qvalificerende Eiendom anføres paa fornævnte Lister, uden Hensyn til, om den øieblikkelige Besidder har de for Valgrettighed og Valgbarhed fornødne personlige Egenskaber eller ikke, og den, som i Tidsrummet mellem Valglisternes Forfærdigelse og deres endelige Berigtigelse, givter sig med en Enke, kan, naar han behørig melder og legitimerer sig, endnu blive optaget som Valgberettiget eller Valgbar. 3) For at tilveiebringe Eensformighed, har Kancelliet, fundet det hensigtsmæssigt, at affatte en almindelig Eedsformular for de af Valgdirekteuren udnævnte Medhielpere, og Protokolførere. Bemeldte Formular er saaledes lydende: Eftersom jeg i Medfør af den allerhøieste Forordning af 15. Nai 1834 angaaende Provindsialstændernes Jndretning i Danmark, forsaavidt Siællands, Fyens og Lolland=Falsters Stifter samt Jsland og Færøe (Nørre Jylland) angaaer, § 21, (s 20) af Valgdirekteuren for N. N. Valgdistrikt er udnævnt til at tage Deel i Valgbestyrelsen, saa lover og tilsiger jeg hermed (som jeg dog desforuden skyldig og pligtig er), at være Hans Kongelige Majestæt til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg, som min rette souveraine Arve-Konge- og Herre, huld og troe, og at jeg af alle Kræfter vil bestræbe mig for, i Overeensstemmelse med Forskrifterne i bemeldte allerhøieste Forordning, samvittighedsfuldt og redeligt at efterkomme de mig paaliggende Pligter. Saa sandt hielpe mig Gud og hans hellige Orde 4) Jndholdet af § 45 i Forordningen viser, at de forskjellige Valgbestyrelsers Medlemmer, naar Valget for enhver af de Kjøbstæder, der høre til samme Valgdistrikt, er foregaaet, i Reglen skulle samles ved Valgets endelige Afgjørelse, hvorfor og altid Valgbestyrelsen i de forskjellige Byer bør underrettes om Mødet; da imidlertid Udtrykket saavidt muligt, viser, at samtlige Medlemmers Tilstedeværelse ikke er en absolut Nødvendighed, saa kan der intet være imod, om, paa Grund af Reisens Længde, nogle blive tilbage. et en Jfølge Kancellie=Skrivelse af 19 April sidstleden kunne Justitsbetjente, uagtet der ikke i Almindelighed kan være nogen Nødvendighed for dem i at forlange Gebyhrer forud, naar Dokumenter forlanges tinglæste, dog ikke ansees uberettigede til at fordre slig Forudbetaling. Men denne maa da indskrænkes til det, selve Læsningen og Protokollationen med Bestemthed kan sees at ville koste, uden at de ere beføiede til at tage Forudbetaling for det muligen forøgede Gebyhr, der in Specie kunde være at udrede i Anledning af de særlige Paategninger, hvortil der muligen kunde blive Grund. Naar iøvrigt vedkommende Retsbetjent forud kræver sit Gebyhr, bør ogsaa den Justitsfondet af dette Beløb tilkommende Jndtægt til samme Tid fordres; men, ligesom han ingenlunde for Justitsfondets Skyld skal gjøre slig Fordring, naar han ikke gjør den for sit eget Gebyhr, saaledes gjør Kancelliet overhovedet Regning paa, at ingen Retsbetjent, af en lidet begrundet Ængstelighed for at have Vanskelighed ved i sin Tid at faae sit Gebyhr, vil gjøre nogen Mand Hindring i at faae et Dokument betimelig læst og derved udsætte denne for Tab.